የፌዴራል ፖሊስ ወቅቱ የሚጠይቀውን ተቋማዊ ለውጥ እያካሄደ መሆኑ ተገለጸ፡፡
ባሕር ዳር፡ መስከረም 19/213ዓ.ም (አብመድ) የኢትዮጵያ ፌዴራል ፖሊስ በተቋማዊ ለውጥ (ሪፎርም) ሥራዎች ዙሪያ የፓናል ውይይት አካሂዷል፡፡ ‘‘ከራስ በላይ ለሕዝብና ለሀገር” በሚል መሪ ሐሳብ ነው የተካሄደው።በኢትዮጵያ የተደራጀ የፖሊስ ተቋም ታሪክ የ80 ዓመት ዕድሜ ያለው የፌዴራል ፖሊስ በእነዚህ ዓመታት መንግሥታት ሲለዋወጡ የተለያዩ ማሻሻያና አዲስ አደረጃጀቶች እየፈጠረ አሁን ያለበት ቁመና ላይ ደርሷል።በዚህ ወቅትም ዘመኑ የሚጠይቀውን ፈጣን አገልግሎት ለመስጠትና ሀገራዊ ተልዕኮን ለመወጣት የፌዴራል ፖሊስ ኮሚሽን በተቋሙ ላይ ‘‘ማሻሻያ ያስፈልገኛል’’ ብሎ ወደ ተግባር መግባቱ ተመላክቷል።ወደ ተቋማዊ ለውጥ የገባባቸውን ምክንቶችም ተቋሙ የተቋቋመበትን አዋጅ ጨምሮ መተዳደሪያ ደንቦች መመሪያዎች አሠራርና መዋቅሮችን ተቋሙ አሁን ከሚጠበቅበት ተልእኮ አኳያ ለማስተካከል፤ በቴክኖሎጂ የታገዘ የወንጀለኞች አቅም በማደጉና ድንበር ዘለል ወንጀሎች በመበራከታቸው እነርሱን መቋቋቀም እንዲቻል፤ ከየትኛውም ወገንተኝነት የጸዳና ሙያ መር የሆነ ፖሊስ ለመገንባት፤ እየተፈጸሙ ያሉ የሰብዓዊ መብት ጥሰቶች ጊዜ የሚሰጣቸው ባለመሆናቸው፤ የፖሊስን ኑሮ ማሻሻልና ምቹ የሥራ መንፈስ ለመፍጠር የሚሉት እንደሆኑ ተመላክቷል።ዘጋቢ፡- እንዳልካቸው እባቡ -ከአዲስ አበባ